Вельо Горанов
Вельо Горанов е български актьор, един от най-известните мимове в България.

Биография 
Роден е на 22 януари 1946 г. в Стара Загора. Учи актьорско майсторство за драматичен театър в класа на Боян Дановски във ВИТИЗ „Кръстьо Сарафов“, завършва през 1971 г.

Играе в Драматично-куклен театър „Иван Радоев“ Плевен, Театър „София“ и Театър „Сълза и смях“.

Един от създателите на студио „Пантомима“ през 1976 г., заедно с Пейо Пантелеев и Милчо Милчев. През 1988 г. основава театър „Движение“, на който става и ръководител. Театърът е закрит през 1994. Изнася свои спектакли, сред които „Един мим разказва“, „Швейк“ и „Дон Жуан“.

Преподавател в НАТФИЗ.

Участва в известни български игрални филми като „...И дойде денят“ (1973), „Авантаж“ (1977), „Всеки ден, всяка нощ“ (1978), „Колкото синапено зърно“ (1980), „24 часа дъжд“ (1982), както и в серийния филм „Фильо и Макензен“ (1979).

Жени се за актрисата Венета Зюмбюлева, но двамата се развеждат. Имат две дъщери – Рада Горанова и журналистката Калина Горанова. По-късно се жени за Боряна Горанова, костюмограф.

Вельо Горанов умира на 74 години на 25 декември 2020 г. в София.

Награди и отличия 
 Заслужил артист.

Театрални роли 
 „Любов под брястовете“ (Юджийн О'Нийл) – Иъбн
 „Момиче без зестра“ (Александър Островски) – Робинзон
 „Ще умрем днес, ще умрем утре“ (Кольо Георгиев) – Иван Сербезов

 Пантомими спектакли
 „Един мим разказва“ (моноспектакъл)
 „Болеро“
 „Швейк“

Телевизионен театър 
 „Харолд и Мод“ (1977) (по пиесата на Колин Хигинс, реж. Хачо Бояджиев) – свещеникът

Филмография

Източници

Външни препратки 
 
 Вельо Горанов в КиноПоиск
 Вельо Горанов в Кино-Театр

Български актьори и актриси
Български театрални актьори и актриси
Мимове
Български театрални режисьори
Възпитаници на НАТФИЗ
Преподаватели в НАТФИЗ
Заслужили артисти (България)
Родени в Стара Загора
Починали в София